নাবালিকাকে ধর্ষণ! গ্রেফতার এক যুবক

নদিয়া: ফের নারী নির্যাতনের খবর। এক নাবালিকাকে উঠল ধর্ষণের অভিযোগ! ঘটনায় গ্রেফতার এক যুবক। ঘটনাটি ঘটেছে নদিয়ার চাপড়াতে। চাপড়া থানার সীমান্তবর্তী এলাকা থেকে ওই যুবককে গ্রেফতার করা হয়েছে চাপড়া থানার পুলিশের পক্ষ থেকে।

পরিবার সূত্রে জানা গেছে, মার্চ মাসের ১ তারিখে স্থানীয় এক যুবক ওই নাবালিকাকে ফোন করে রাস্তায় ডাকে কথা বলার জন্য। এরপর তাকে জোর করে ওই যুবকের মোটরসাইকেলে তুলে তার বাড়িতে নিয়ে যায়। সেখানেই তাকে ধর্ষণ করে। তারপর তাকে বেশ কিছুক্ষণ বাড়িতে বসিয়ে রাখে। সেই সুযোগ বুঝে ওই নাবালিকা পালিয়ে যায়।

আরও পড়ুন: বাতিল সার্টিফিকেট তবুও সংরক্ষিত পদে রয়েছেন স্কুলের হেডমাস্টার

স্থানীয় সূত্রে জানা গেছে, ওই নাবালিকাকে তার মাসির কাছে রেখে বাবা-মা দুজনে ভিন রাজ্যে পরিযায়ী শ্রমিকের কাজে গেছে। এতদিন ভয়ে ওই নাবালিকা মুখ খুলতে চাইনি। পরে তার মাসি জিজ্ঞাসাবাদ করলে ওই দিনের ঘটনা খুলে বলে। নাবালিকার মাসি চাপড়া থানায় লিখিত অভিযোগ করলে অভিযুক্তকে গ্রেপ্তার করে পুলিশ। ধৃতের নাম একলাস সেখ ওরফে বগা। ধৃত কে আদালতে পাঠিয়েছে পুলিশ।

দেখুন অন্য খবর

The post নাবালিকাকে ধর্ষণ! গ্রেফতার এক যুবক first appeared on KolkataTV.